Diari Oficial de la Generalitat Valenciana


Sumari del DOGV 9586, del 02-05-2023 (2023/4519)

Anunci d'informació i participació pública del projecte de decret del Consell pel qual es regula la reserva marina d'interés pesquer de la serra d'Irta i se'n defineixen la delimitació i els usos permesos.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9586

Data del DOGV
:   02-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4519


Data del document
:   20-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Anunci d'informació i participació pública del projecte de decret del Consell pel qual es regula la reserva marina d'interés pesquer de la serra d'Irta i se'n defineixen la delimitació i els usos permesos. [2023/4519]  
Mitjançant la Resolució de la consellera d'Agricultura, Desenvolupament Rural, Emergència Climàtica i Transició Ecològica de 13 d'abril de 2023 es va iniciar la tramitació del projecte de decret del Consell pel qual es regula la reserva marina d'interés pesquer de la serra d'Irta i se'n defineix la delimitació i els usos permesos.  
D'acord amb el que estableixen els articles 133.2 de la Llei 39/2015, d'1 d'octubre, del procediment administratiu comú de les administracions públiques; 43.1 c) de la Llei 5/1983, de 30 de desembre, del Consell; el 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana; el 25 del Decret 105/2017, de 28 de juliol, del Consell, de desplegament de la Llei de transparència, bon govern i participació ciutadana de la Comunitat Valenciana, i el 52 del Decret 24/2009, de 13 de febrer, del consell, sobre la forma, estructura i el procediment d'elaboració dels projectes normatius de la Generalitat, s'acorda sotmetre a exposició pública el projecte de decret del Consell pel qual es regula la reserva marina d'interés pesquer de la serra d'Irta i se'n defineixen la delimitació i els usos permesos, durant un termini de quinze dies hàbils, comptats des de l'endemà de la data de publicació d'aquest anunci en el Diari Oficial de la Generalitat Valenciana, a fi que les persones que es consideren interessades puguen presentar-hi al·legacions, observacions o suggeriments sobre el seu contingut.  
El projecte de decret esmentat podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través de l'enllaç https://agroambient.gva.es/es/informacion-publica.   
Les al·legacions, suggeriments o observacions efectuats per les persones o entitats que es consideren interessades es dirigiran a la Subdirecció General de Pesca de la Direcció General d'Agricultura, Ramaderia i Pesca, de la Conselleria d'Agricultura, Desenvolupament Rural, Emergència Climàtica i Transició Ecològica, situada a la Ciutat Administrativa 9 d'Octubre, edifici B4, carrer de la Democràcia, 77, 46868 València, mitjançant qualsevol dels mitjans establits a aquest efecte per l'article 16.4 de la Llei 39/2015, d'1 d'octubre, del procediment administratiu comú de les administracions públiques, indicant com a assumpte: «Al·legacions al projecte de Decret \_\_/2023, del Consell, pel qual es regula la reserva marina d'interés pesquer de la serra d'Irta i se'n defineixen la delimitació i els usos permesos».  
  
València, 20 d'abril de 2023.- El director general d'Agricultura, Ramaderia i Pesca: Antonio Quintana Martínez.